2012 m. Prancūzijos prezidento rinkimai
2012 m. Prancūzijos prezidento rinkimai (pranc. Élection présidentielle française de 2012) – dešimtieji eiliniai Prancūzijos prezidento rinkimai, kurie vyko 2012 m. balandžio 22 ir gegužės 6 d. Tuometinis prezidentas Nikola Sarkozi kandidatavo antrai penkerių metų kadencijai, kuriai pagal Prancūzijos Konstituciją jis turėjo teisę. Pirmasis turas baigėsi Fransua Olando ir Nikola Sarkozi patekimu į antrąjį turą, nes nė vienas iš jų negavo daugumos balsų pirmame ture. F. Olandas laimėjo antrąjį rinkimų turą, surinkęs 51,64% balsų, tuo tarpu N. Sarkozi surinko 48,36% balsų. Po prezidento rinkimų birželį vyko parlamento rinkimai.